КОМИ РЕСПУБЛИКАЛÖН ОЛАНПАС

**«Коми Республикаса Общественнöй палата йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны «Коми Республикаса Общественнöй палата йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2007, 1 №, 4656 ст.) татшöм вежсьöмъяс:

1. 4 статьяса 3 юкöн гижны тадзи:

«3. Оз позь вöзйыны Общественнöй палатаö пырысьяс кандидатъясöн татшöм общественнöй öтувъяс:

1) общественнöй öтувъясöс, кодъясöс пасйöма öнiя состава Общественнöй палатаö пырысьяслöн уджмогъяс кад помасян лунöдз öти воысь этшаджык;

2) политическöй партияясöс;

3) öтувъясöс, кодъяслы «Экстремистскöй уджлы паныд удж нуöдöм йылысь» Федеральнöй оланпас серти гижöмöн öлöдöма экстремистскöй удж збыльмöдны позьтöмлун йылысь, – öлöдöмсö индан лунсянь öти во чöжöн, сiйöс кö абу лыддьöма ёрдöн оланпаслы лöсявтöмöн;

4) öтувъяс, кодъяслысь уджсö сувтöдлöма «Экстремистскöй уджлы паныд удж нуöдöм йылысь» Федеральнöй оланпас серти, кор сувтöдлöм йылысь решениесö ёрдöн абу лыддьöма оланпаслы лöсявтöмöн.».

2. 5 статьяса 2 юкöнлöн 1 пунктын «ёрдысьяс,» кыв бöрын содтыны «Россия Федерацияса государственнöй чинын уджалысь мукöд йöз,» кывъяс.

3. 8 статьяын:

1) 2 юкöнын:

а) «Коми Республикаса Государственнöй Сöвет» кывъяс бöрын содтыны «Коми Республикаса Государственнöй Сöветлöн Регламентöн урчитöм пöрадок серти» кывъяс;

б) содтыны татшöм коймöд абзац:

«Сэтшöм случай дырйи, кор Коми Республикаса Государственнöй Сöветöн либö Коми Республикаса Юралысьöн индöм Общественнöй палатаö пырысьлысь уджмогъяс дугöдöны кадысь водз, сэки Общественнöй палата тырвыйö котыртöм йылысь йöзöдсьö Общественнöй палатаö пырысьлысь уджмогъяс кадысь водз дугöдöм йылысь уполномочитöм органöн решение примитан лунсянь 10 лунöн. Индöм юöрсö оз йöзöдны сэтшöм случай дырйи, кор тайö статьялöн 2 юкöнса медводдза абзацöн урчитöм пöрадок серти йöзöдöма Общественнöй палатаö выль пырысьясöс лöсьöдöм йылысь.»;

2) 3 юкöн гижны тадзи:

«3. Юöр йöзöдöм бöрын 30 лун чöж Коми Республикаса Государственнöй Сöветлöн регламентöн урчитöм пöрадок серти Коми Республикаса Государственнöй Сöвет да Коми Республикаса Юралысь нуöдöны консультацияяс общественнöй öтувъяскöд, кодъяслöн эм право индыны кандидатъясöс Общественнöй палатаö пырысьяс лыдö, да Коми Республика водзын торъя заслугаясöн гражданакöд.»;

3) 4 юкöнын:

а) медводдза абзацын «кодъяс лöсялöны тайö Оланпаслöн 4 статьяса 3 юкöнöн урчитöм корöмъяслы» кывъяс вежны «кодъяслöн эм право индыны Общественнöй палатаö пырысьяс лыдö кандидатъясöс» кывъясöн;

б) мöд абзацлöн медводдза сёрникузяын «Коми Республикаса Государственнöй Сöвет» кывъяс бöрын содтыны «Коми Республикаса Государственнöй Сöветлöн Регламентöн урчитöм пöрадок серти» кывъяс;

4) 5 юкöнлöн мöд абзацын «индöдöн» кыв вежны «решениеöн» кывйöн;

5) 6 юкöнын:

а) «кодъяс лöсялöны тайö Оланпаслöн 4 статьяса 3 юкöнöн урчитöм корöмъяслы» кывъяс вежны «кодъяслöн эм право индыны Общественнöй палатаö пырысьяс лыдö кандидатъясöс» кывъясöн;

б) «2 – 5 юкöнъясöн» кывъяс вежны «2, 3 да 5 юкöнъясöн» кывъясöн;

6) 7 юкöн гижны тадзи:

«7. Общественнöй палатаö пырысьяс найöс индан лунсянь 20 лун чöжöн Общественнöй палаталöн Регламентöн урчитöм пöрадок серти примитöны решение, медым пыртны Общественнöй палатаö дас мортöс общественнöй öтувъясысь, но общественнöй öтувсянь öти мортысь оз унджык. Та дырйи Общественнöй палатаын петкöдлöм нин общественнöй öтувъясысь петкöдлысьясöс индыны оз позь.

Сэтшöм случай дырйи, кор Общественнöй палатаö пырысьлысь, кодöс пыртöма Общественнöй палатаö сылöн решениеöн, уджмогъяс дугöдöны кадысь водз, сэки общественнöй палата тырвыйö котыртöны Общественнöй палаталöн Регламентöн урчитöм пöрадок серти.»;

7) 8 юкöнын «1 – 4 юкöнъясöн» кывъяс вежны «1 – 7 юкöнъясöн» кывъясöн;

8) 9 юкöнö содтыны татшöм сёрникузя: «Та дырйи тайö статьяса 3, 4, 6, 7 юкöнъясын индöм процедураяс збыльмöдан кадыс дженьдöдсьö джынвыйö.».

4. 9 статьяса 4 юкöнын «общественнöй» кыв киритны.

5. 11 статьяö содтыны татшöм 4 юкöн:

«4. Общественнöй палаталöн эм право примитны Общественнöй палатаö пырысьяслысь этика кодекс.».

6. 13 статьяын:

1) 1 юкöнын:

а) дас öтиöд абзац гижны тадзи:

«Тайö юкöнса 2 – 8 пунктъясöн артыштöм подувъяс серти Общественнöй палатаö пырысьлысь уджмогъяс дугöдöм йылысь решение примитсьö:

1. Коми Республикаса Государственнöй Сöветöн индöм Общественнöй палатаö пырысьяс серти – Коми Республикаса Государственнöй Сöветлöн шуöмöн, мый примитöма лоöм лун (кадпас) бöрын матысса заседание вылын;
2. Коми Республикаса Юралысьöн индöм Общественнöй палатаö пырысьяс серти – Коми Республикаса Юралысьлöн решениеöн, мый йöзöдöма лоöм лун (кадпас) бöрын 1 тöлысьысь абу сёрджык;
3. тайö Оланпаслöн 8 статьяса 7 юкöнöн артыштöм пöрадок серти Общественнöй палатаö пыртöм Общественнöй палатаö пырысьяс серти - Общественнöй палаталöн решениеöн, мый примитöма лоöм лун (кадпас) бöрын 1 тöлысьысь абу сёрджык.»;

б) содтыны татшöм дас кыкöд абзац:

«Коми Республикаса Государственнöй Сöветöн, Коми Республикаса Юралысьöн индöм Общественнöй палатаö пырысь серти тайö юкöнса 5 да 6 пунктъясöн артыштöм случайяс дырйи, кор Общественнöй палатаса Сöветöн урчитöма, мый абу тырвыйö участвуйтöма Общественнöй палаталöн уджын либö абу збыльмöдöма либö абу колана ногöн збыльмöдöма сыöн ассьыс уджмогъяс, сэки Общественнöй Палатаса Веськöдлысь мöдöдö Коми Республикаса Государственнöй Сöветö, Коми Республикаса Юралысьлы доукментъяс да материалъяс, кутшöмъяс эскöдöны индöм фактъяссö.»;

2) 2 юкöнын:

а) витöд абзац гижны тадзи:

«Общественнöй палатаö пырысьлысь уджмогъяс сувтöдлöм йылысь решение вына Общественнöй палатаö пырысьлысь уджмогъяс дугöдöм йылысь решение уполномочитöм органöн примиттöдз (тайö статьяса 1 юкöнöн урчитöм Общественнöй палатаö пырысьлысь уджмогъяс дугöдöмлöн кöть коднан подув лоöм дырйи) либö Общественнöй палаталöн Регламентöн урчитöм пöрадок серти Общественнöй палатаö пырысьлысь уджмогъяс сувтöдлöм йылысь решение кириттöдз.»;

б) квайтöд абзац киритны.

7. 14 статьяын:

1) 3 юкöн гижны тадзи:

«3. Общественнöй палаталöн пленарнöй заседаниеяс вылö да сылöн органъяслöн заседаниеяс вылö эм право волыны сöвещательнöй гöлöс правоöн Коми Республикаса Государственнöй Сöветöс да Коми Республикаса Юралысьöс уполномочитöм петкöдлысьяслы.

Общественнöй палаталöн да сылöн органъяслöн уджын вермасны участвуйтны сöвещательнöй гöлöс правоöн меставывса асвеськöдлан органъяс петкöдлысьяс, общественнöй öтувъясö пырысьяс (петкöдлысьяс), кодъясöс абу петкöдлöма Общественнöй палатаын, Общественнöй палаталöн Регламентöн урчитöм пöрадок серти.»;

2) 4 юкöнса 2 пункт гижны тадзи:

«2) нуöдны Коми Республикаса оланпас балаяслы, Коми Республикаса Юралысьлöн, Коми Республикаса Правительстволöн, Коми Республикаса олöмö пöртысь мукöд власьт органлöн нормативнöй правовöй акт балаяслы общественнöй экспертиза тайö Оланпаслöн 17 статьяöн урчитöм пöрадок серти;».

8. 15 статья гижны тадзи:

**«15 статья. Общественнöй палаталöн решениеяс**

1. Тайö Оланпаслöн 17 да 181 статьяясöн урчитöм пöрадок серти экспертизалöн кывкöртöдъяс кузя Общественнöй палаталöн решениеяс примитсьöны кывкöртöдъясöн да сэнi индöны вöзйöмъяс.

2. Тайö Оланпаслöн 13, 24 статьяяс серти примитöм Общественнöй палаталöн решениеяс примитсьöны шуöмъясöн да найöс колö быть збыльмöдны.

3. Тайö статьялöн 1 да 2 юкöнъясын индöм юалöмъяс кындзи мукöд юалöм кузя Общественнöй палаталöн решениеяс примитсьöны вöзйöмъясöн либö шыöдчöмъясöн да сэнi индöны вöзйöмъяс.».

9. 16 статьяса 2 юкöнын:

1) 6 пункт гижны тадзи:

«6) Общественнöй палатаö пырысьяслысь уджмогъяс дугöдан, сувтöдлан, а сiдзжö сувтöдлöм йылысь решение киритан пöрадок тайö Оланпас серти;»;

2) 9 пункт гижны тадзи:

«9) мукöд юалöм, мый колö правовöя ладмöдны тайö Оланпасöн, а сiдзжö мукöд юалöм, мый йитчöма Общественнöй палатасö пытшкöс котыртöмкöд да удж нуöдан пöрадоккöд.»;

10. 17 статья гижны тадзи:

**«17 статья. Общественнöй палатаöн нуöдöм общественнöй экспертиза**

1. Общественнöй палаталöн эм право Сöветлöн решение серти либö Коми Республикаса Государственнöй Сöветлöн, Коми Республикаса Юралысьлöн, Коми Республикаса Правительстволöн, Коми Республикаса Государственнöй Сöвет комитетъяслöн, Коми Республикаса олöмö пöртысь власьт органъяслöн, Коми Республикаса государственнöй органъяслöн, гражданалöн, Общественнöй палатаöн петкöдлöм общественнöй öтувъяслöн, Коми Республикаын мукöд общественнöй öтувъяслöн гижöмöн шыöдчöмкöд (запроскöд) йитöдын нуöдны Коми Республикаса оланпас балаяс, Коми Республикаса Юралысьлöн, Коми Республикаса Правительстволöн, Коми Республикаса олöмö пöртысь власьт мукöд органлöн нормативнöй правовöй акт балаяс серти, кутшöмъяслöн зэв ыджыд тöдчанлуныс Коми Республикаын олысьяслы, общественнöй экспертиза.

Сэтшöм случай дырйи, кор Общественнöй палаталöн Сöвет примитö общественнöй экспертиза нуöдöм йылысь решение либö кор воö общественнöй экспертиза нуöдöм йылысь запрос субъектъяссянь, кодъясöс индöма тайö юкöнса медводдза абзацын, сэки Общественнöй палатаса Веськöдлысь юöртö та йылысь Коми Республикаса государственнöй власьт лöсялана органлы, кутшöм нормативнöй правовöй акт бала серти артыштöма нуöдны общественнöй экспертиза.

2. Общественнöй экспертиза нуöдöм могысь Общественнöй палаталöн Сöвет примитö решение котыртны уджалан группа, кодлöн эм право:

1) корны экспертъясöс;

2) вöзйыны Общественнöй палатаса Веськöдлысьлы мöдöдны Коми Республикаса Государственнöй Сöветö, Коми Республикаса Юралысьлы, Коми Республикаса Правительствоö, Коми Республикаса олöмö пöртысь власьт мукöд органö, Коми Республикаса государственнöй органъясö колана материалъяс да общественнöй экспертиза нуöдöм вылö материалъяс корöм йылысь запрос;

3) вöзйыны Общественнöй палаталы мöдöдны Общественнöй палатаö пырысьясöс участвуйтны Коми Республикаса Государственнöй Сöветын комитетъяслöн заседаниеясын, кор видлалöны оланпас балаяс, кутшöмъяс лоöны общественнöй экспертиза объектъясöн;

4) вöзйыны Общественнöй палаталы мöдöдны Общественнöй палатаö пырысьясöс участвуйтны Коми Республикаса олöмö пöртысь власьт органъяслöн заседаниеясын, кöнi видлалöны Коми Республикаса олöмö пöртысь власьт органъяслысь нормативнöй правовöй акт балаяс, кутшöмъяс лоöны общественнöй экспертиза объектъясöн.

3. Общественнöй палаталöн запрос воöм дырйи Коми Республикаса Государственнöй Сöвет, Коми Республикаса Юралысь, Коми Республикаса Правительство, Коми Республикаса олöмö пöртысь власьт мукöд орган мöдöдöны Общественнöй палатаö запросын индöм да налысь Коми Республикаса оланпас балаяс, Коми Республикаса Юралысьлысь, Коми Республикаса Правительстволысь, Коми Республикаса олöмö пöртысь власьт мукöд органлысь нормативнöй правовöй акт балаяс накöд пуктöм лöсялана материалъясöн.

4. Тайö статьяса 2 юкöн серти котыртöм общественнöй экспертиза нуöдöм кузя уджалан группалöн удж помшуöмъяссö видлалöны Общественнöй палаталöн заседаниеяс вылын да оформитöны Общественнöй палаталöн кывкöртöдъясöн. Общественнöй палаталöн заседание вылö корöны Коми Республикаса государственнöй власьт органöс уполномочитöм петкöдлысьöс, кодлöн нормативнöй правовöй акт бала серти нуöдiсны общественнöй экспертиза.

5. Общественнöй экспертиза нуöдан пöрадок да кад урчитсьö Общественнöй палаталöн Регламентöн.».

11. 18 статья гижны тадзи:

**18 статья. Общественнöй экспертизалöн помшуöмъяс серти Общественнöй палаталöн кывкöртöдъяс**

1. Коми Республикаса оланпас балаяс, Коми Республикаса Юралысьлöн, Коми Республикаса Правительстволöн, Коми Республикаса олöмö пöртысь власьт мукöд органлöн нормативнöй правовöй акт балаяс серти общественнöй экспертизалöн помшуöмъяс кузя Общественнöй палаталысь кывкöртöдъяссö мöдöдöны общественнöй экспертиза нуöдöм вылö запрос воан лунсянь 30 лунöн лöсялöмöн Коми Республикаса Государственнöй Сöветö, Коми Республикаса Юралысьлы, Коми Республикаса Правительствоö либö Коми Республикаса олöмö пöртысь власьт мукöд органö, а сiдзжö нормативнöй правовöй акт серти общественнöй экспертиза нуöдöм йылысь запрос мöдöдысьлы.

2. Коми Республикаса оланпас балаяс серти общественнöй экспертизалöн помшуöмъяс кузя Общественнöй палаталысь кывкöртöдъяссö быть колö видлавны Коми Республикаса Государственнöй Сöветын комитетъяслöн заседаниеяс вылын.

3. Коми Республикаса Юралысьлöн, Коми Республикаса Правительстволöн да Коми Республикаса олöмö пöртысь власьт мукöд органлöн нормативнöй акт балаяс серти общественнöй экспертизалöн помшуöмъяс кузя Общественнöй палалатлысь кывкöртöдъяссö быть колö видлавны Коми Республикаса Юралысьлы, Коми Республикаса Правительстволы, Коми Республикаса олöмö пöртысь власьт мукöд органлы.

4. Коми Республикаса оланпас балаяс, Коми Республикаса Юралысьлöн, Коми Республикаса Правительстволöн да Коми Республикаса олöмö пöртысь власьт мукöд органлöн нормативнöй правовöй акт балаяс серти общественнöй экспертизалöн помшуöмъяс кузя Общественнöй палаталысь кывкöртöдъяс видлалöм дырйи лöсялöмöн Коми Республикаса Государственнöй Сöветын комитетъяслöн заседаниеяс вылö, Коми Республикаса Правительстволöн заседаниеяс вылö, а сiдзжö Коми Республикаса олöмö пöртысь власьт органъяслöн коллегия заседаниеяс вылö Общественнöй палатаса уполномочитöм пырысьясöс быть корöны.».

12. Содтыны татшöм 181 статья:

**« 181 статья. Коррупциялы паныд Общественнöй палатаöн нуöдöм независимöй экспертиза.**

«Нормативнöй правовöй актъяс да нормативнöй правовöй акт балаяс серти коррупциялы паныд экспертиза йылысь» Федеральнöй оланпас серти Общественнöй палата вермас нуöдны нормативнöй правовöй актъяс (нормативнöй правовöй акт балаяс) серти коррупциялы паныд независимöй экспертиза Россия Федерацияса нормативнöй правовöй актъясöн артыштöм пöрадок серти.».

13. 20 статьяö содтыны татшöм мöд абзац:

«Общественнöй палаталысь быдвося доклад мöдöдöны Коми Республикаса Государственнöй Сöветö да Коми Республикаса Юралысьлы юöртöм могысь.».

14. 22 статьяö содтыны татшöм 3 юкöн:

«3. Общественнöй палатаса Веськöдлысь юöртö Коми Республикаса Государственнöй Сöветö, Коми Республикаса Юралысьлы юалöмъяс йылысь, мый планируйтöма видлавны Общественнöй палаталöн öчереднöй пленарнöй заседание вылын, пленарнöй заседание нуöдан лунсянь 5 лунысь абу сёрджык.».

15. 23 статьяса 3 юкöн киртны.

16. 24 статьяса 2 юкöнлöн мöд абзацын «индöдöн» кыв вежны «решениеöн» кывйöн.

**2 статья.** Тайö Оланпасыс вынсялö сiйöс официальнöя йöзöдöмсянь 10 лун мысти.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

25-РЗ №

Вуджöдіс Кузнецова Н.А., 12 472 пас